Республика менән идара итеү үҙәге Башҡортостан юлдаш телевидениеһында брифинг уҙғарҙы. Унда Роспотребнадзорҙың БР буйынса идаралығы етәксеһе Анна Козак белдереүенсә, эш биреүсе үҙе вакциналау графигын төҙөргә тейеш. Прививканың тәүге компонентын 18 ноябргә тиклем ҡаҙатырға кәрәк, икенсеһен ҡабул итеүҙе 18 декабргә тиклем өлгөртөү мөһим. Был прививкалар араһында ваҡыт арауығын һаҡлауға бәйле. Ҡабул ителгән ҡарар бөтә төр милкенә ингән барлыҡ ойошмаларға ла ҡағыла. Вакциналанған хеҙмәткәрҙәрҙең дөйөм һаны 80% кимәлендә булырға тейеш, тип белдерҙе баш санитар табип.